Απόφαση της Μεικτής Επιτροπής του ΕΟΧ

αριθ. 23/2000

της 25ης Φεβρουαρίου 2000

για την τροποποίηση του παραρτήματος XXI (Στατιστικές) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα XXI της συμφωνίας τροποποιήθηκε με την απόφαση αριθ. 16/2000 της Μεικτής Επιτροπής του ΕΟΧ, της 28ης Ιανουαρίου 2000(1).

(2) Κατέστη απαραίτητο, προκειμένου να διατηρηθεί η ομοιογένεια της συμφωνίας στον τομέα των στατιστικών και προκειμένου να εξασφαλισθεί η παραγωγή και η διάδοση συνεκτικών και συγκρίσιμων στατιστικών πληροφοριών για την περιγραφή και την παρακολούθηση όλων των σχετικών οικονομικών, κοινωνικών και περιβαλλοντικών πτυχών του Ευρωπαϊκού Οικονομικού Χώρου, να ενσωματωθούν στο παράρτημα XXI της συμφωνίας ορισμένες νομικές πράξεις που εξέδωσε η Ευρωπαϊκή Κοινότητα κατά τη διάρκεια του χρονικού διαστήματος το οποίο παρήλθε από τις τελευταίες τροποποιήσεις που έγιναν στο παράρτημα XXI,

ΑΠΟΦΑΣΙΖΕΙ:

Άρθρο 1

Το παράρτημα XXI της συμφωνίας τροποποιείται όπως καθορίζεται στο παράρτημα της παρούσας απόφασης.

Άρθρο 2

Το κείμενα των κανονισμών (ΕΚ) αριθ. 2700/98(2), (ΕΚ) αριθ. 2701/98(3), (ΕΚ) αριθ. 2702/98(4), (ΕΚ) αριθ. 2645/98(5) και (ΕΚ) αριθ. 2646/98(6) της Επιτροπής στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 26 Φεβρουαρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 25 Φεβρουαρίου 2000.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) Βλέπε σελίδα 32 της παρούσας Επίσημης Εφημερίδας.

(2) ΕΕ L 344 της 18.12.1998, σ. 49.

(3) ΕΕ L 344 της 18.12.1998, σ. 81.

(4) ΕΕ L 344 της 18.12.1998, σ. 102.

(5) ΕΕ L 335 της 10.12.1998, σ. 22.

(6) ΕΕ L 335 της 10.12.1998, σ. 30.

(7) Δεν έχουν αναφερθεί συνταγματικές απαιτήσεις.

ΠΑΡΑΡΤΗΜΑ

της απόφαση αριθ. 23/2000 της Μεικτής Επιτροπής τους ΕΟΧ

Το παράρτημα XXI (ΣΤΑΤΙΣΤΙΚΕΣ) της συμφωνίας τροποποιείται ως ακολούθως: Α. ΕΠΙΧΕΙΡΗΜΑΤΙΚΕΣ ΣΤΑΤΙΣΤΙΚΕΣ

Μετά το σημείο 1 [κανονισμός (ΕΚ) αριθ. 58/97 του Συμβουλίου] παρεμβάλλονται τα ακόλουθα σημεία: "1α. 398 R 2700: Κανονισμός (ΕΚ) αριθ. 2700/98 της Επιτροπής, της 17ης Δεκεμβρίου 1998, για τους ορισμούς των χαρακτηριστικών στις στατιστικές διάρθρωσης των επιχειρήσεων (ΕΕ L 344 της 18.12.1998, σ. 49).

1β. 398 R 2701: Κανονισμός (ΕΚ) αριθ. 2701/98 της Επιτροπής, της 17ης Δεκεμβρίου 1998, για τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων (ΕΕ L 344 της 18.12.1998, σ. 81).

1γ. 398 R 2702: Κανονισμός (ΕΚ) αριθ. 2702/98 της Επιτροπής, της 17ης Δεκεμβρίου 1998, σχετικά με τις τεχνικές διαδικασίες για τη διαβίβαση των στατιστικών διάρθρωσης των επιχειρήσεων (ΕΕ L 344 της 18.12.1998, σ. 102)."

Β. ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ

Το κείμενο του σημείου [κανονισμός (ΕΚ) αριθ. 2317/97 της Επιτροπής] αντικαθίσταται από το ακόλουθο κείμενο: "398 R 2645: Κανονισμός (ΕΚ) αριθ. 2645/98 της Επιτροπής, της 9ης Δεκεμβρίου 1998, σχετικά με την ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της ΕΕ L 335 της 10.12.1998, σ. 22)."

Γ. ΟΙΚΟΝΟΜΙΚΕΣ ΣΤΑΤΙΣΤΙΚΕΣ

Μετά το σημείο 19στ [κανονισμός (ΕΚ) αριθ. 2454/97 της Επιτροπής] παρεμβάλλεται το ακόλουθο σημείο: "19ζ. 398 R 2646: κανονισμός (ΕΚ) αριθ. 2646/98 της Επιτροπής, της 9ης Δεκεμβρίου 1998, για τη θέσπιση λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα πρότυπα για την αντιμετώπιση των τιμολογίων στον εναρμονισμένο δείκτη τιμών καταναλωτή (ΕΕ L 335 της 10.12.1998, σ. 30)."